**מרימים לעובדים**

מטרות:

1. החניכים יציינו באופן חווייתי את חג הפועלים.
2. החניכים יכירו כבוד לעובדים שונים.
3. העלאת המורל החברתי בעיתות קשות אלה בצל משבר הקורונה.

למדריכה:

בזמנים האלה, כשאנו נתונים למצב של מגפה קשה, ישנם אנשים עובדים שונים המסכנים את חייהם על מנת לאפשר לנו כחברה להצליח לתפקד ולהתקיים. החל מהקופאית בסופר, האחיות, המטפלות, השליחים, סוגים שונים של עובדים שבזכותם אנו ממש מצליחים להתקיים.

במבצע הזה נבקש להרים להם, ובכך לחזק את המורל הלאומי. דרך כך שנחנך את החניכים לראות את ערכם של העובדים ולהבין שהם ראויים להערכה רבה, כי הם מקיימים הלכה למעשה את החברה שלנו, והאחד במאי הוא חגם ואנחנו נשמח איתם!

איך זה עובד?

1. עליכם לחשוב יחד על מקום מסוים ואנשים עובדים שם בקרבתכם שתרצו לקיים שם את המבצע.
2. מדברים עם המשצית ומקבלים ממנה מקום עבודה אחד שתעשו לו את המבצע.
3. כנסו את הקבוצה, בהמשך לפעולה שעברו לקראת האחד במאי או ישר אחריה- וספרו להם:

"לכבוד האחד במאי,חג העובדים אנחנו רוצים להוקיר תודה לאנשים העובדים שבזכותם אנחנו מצליחים להמשיך להתקיים בזמנים הלא פשוטים שאנחנו נמצאים בהם."

1. אמרי: כל קבוצה קיבלה מקום אחר שפועל בשכונה/בעיר שלנו כדי לברך ולהעלות את המורל אצלו. הקבוצה שלכם קיבלה את \_\_\_\_\_, ונכין לו אגרת וירטואלית של תודה. אנחנו נדאג לשלוח אותה בנוסף לסרטון בו כולנו נצטלם בזום מברכים את העובדים במקום הזה.
2. החומרים יישלחו לאיש קשר שניצור איתו קשר מראש (דרך המשצית/הרכזת) ונשלח להם ונדאג שיפורסם בסניף בו הם עובדים/או יישלח לכל אחד באופן אישי!
3. לסיכום המבצע, אמרי: זה חשוב מאוד שנצליח לראות את העובדים ולהוקיר אותם על פועלם בטח בימים לא פשוטים כאלה שבהם העובדים מתאמצים פי כמה מזמנים רגילים, והמעט שנוכל לעשות הוא להעלות את רוחם. כל הכבוד!

מה דורשת הערכות למבצע:

1. איתור סניפים שנבקש לערוך את המבצע.
2. לוודא מראש שיש לנו איש קשר שנוכל לשתף אותו בתוכנית ולוודא שזה מגיע דרכו לכלל העובדים.
3. התיאום ייקרה רק כשנדע בוודאות שיש לנו קבוצה שתקח אחריות לעשות את המבצע.
4. לטובת הפעילות תקבלו: קובץ פתוח של גלויה שניתן לכתוב בה ברכה לעובדים.
5. לצלם את הדבר הזה קורה ולתעד!